section_heading: Affect
paragraph_text: Dok je bio na trećoj godini fakulteta odlazi iz Negotina u Beograd. Naime, 2003. godine u Negotinu je upoznao Darka Nikodijevića i Nemanju Anđelkovića koji su iste godine snimili nekoliko pjesama melodičnom metal-rock stilu i odlučili napraviti sastav koji su nazvali Affect. Kako nisu imali vokal, uvidjevši da Vukašin dobro pjeva, voli glazbu, te uz to svira gitaru, pozvali su njega. U ljeto 2004. Vukašin je snimio s njima četiri pjesme. Vukašinu su se pjesme svidjele i brzo se pronašao u njima. Početkom 2005. godine Affect dobiva stalnu postavu kada mu se priključuju basist Nikola Dimitrijević i bubnjar Željko Despić. Zbog ograničenih uvjeta su do 2006. godine radili su na snimanju 10 pjesama za album. U ljeto 2006. godine stupili su u kontakt s Ognjenom Uzelcem, direktorom PGP RTS-a koji im je pružio mogućnost da PGP izda Affectu promotivni cd-singl s dvije pjesme. U jesen 2006 godine su u studiju 5 PGP RTS-a snimili svoje dvije pjesme "Ništa više ne ostaje" (u engleskom originalu "Read from my eyes") i i instrumentalnu obradu tradicionalne srpske pjesme "Ajde Jano", koju su oni svirali u heavy-metal stilu. U travnju 2007. godine izdali su taj promo-singl objavljen u 150 primjeraka. Uživo su nastupali po Beogradu na mjestima na kojima se svira rock'n'roll, a uz pomoć ekipe radija Beograd 202 su nastupali i van Beograda. Zbog mnogo razloga, od kojih je jedan taj da se samo Vukašin od svih članova sastava želio baviti glazbom profesionalno, krajem 2007. Affect je stavljen na "stand by", ali Darko Nikodijević i Nemanja Anđelković i dalje su uz Vukašina kao dio tima koji će raditi s njim i na projektima koji slijede.